Carolina Kostner

**Carolina Kostner** (* 8 fauré 1987 a Bulsan) ie na campiunëssa dl jadiné artistich de Urtijëi te Gherdëina. La ie stata campiunëssa dl mond tl 2012 y de l'Europa tl 2007, 2008, 2010, 2012 y 2013.
La ie na nepota de la campiunëssa dl schi alpin Isolde Kostner y fova dal 2008 al 2014  liëda cun l atlet Alex Schwazer.
Si pere Erwin y si fra Simon ie prufesciunisć de hockey.

## Cariera
Tl 2003 ala arjont l cuarto post pra i campionac d'Europa. Ai 19 de merz dl 2005 ala venciù a Moscau pra i mondiei de  jadiné artistich la bedaia de bront.

Pra l geurì di jueches olimpics d'inviërn dl 2006 de Turin  à Carolina purtà la bandiera per la Talia. Pra chisc juesc ie Carolina tumeda y à arjont mé l nono post. 

Ai 27 de jené 2007 iela deventeda campiunëssa dl Europa pra i campionac a Varsavia. Chësc titul ala mantenì nce pra i compionac europeics de Zagreb tl 2008.
Pra i campionac mundiei a Göteborg tl 2008 ala arjont l segondo titul do la iapaneja Mao Asada.
Si trainadëur fova nchi de merz dl 2009 Michel Huth a Oberstdorf, ma pona ala mudà per la sajon olimpica 2009/2010 jan pra Frank Carroll y Christa Fassi ti USA.
Pra i campionac europeics 2010 a Tallin ala inò giatà la bedaia d'or. Pra i juesc olimpics 2010 a Vancouver iela inò tumeda y ruveda mé al 16sim post y nscila ala inò tëut  sciche trainer Michael Huth.
La à inò venciù pra l  NHK Trophy te Iapan y n terzo post pra l Skate America a Portland. La se à nce qualificà per l finale Grand Prix a Beijing.
Pra i mundiei, che dassova vester a Nangano, ma pona spustei a Moscau, iela stata bona de vadanië la bedaia de bront.
La sajon 2011/2012 ie stata nchinamò la miëura de Carolina. La à pedù vëncer do avëi fat doi iedesc l terzo post y un n  iëde l  segondo post, l prim post pra l ISU-Grand-Prix-Finale. Pona ala venciù l Cup of China y fat l segondo post tl Trophée Eric Bompard.  Per doi iëdesc dal 2003 ovela nia fat pea ai campionac taliani,  ma ie deventeda per l quarto iëde campiunëssa europea.
Do che la ova fat pert per diesc iëdesc ai campiunac mondiei ala pedù vëncer tl 2012.

Pra i campionac europeics a Budapest ie Carolina deventeda terza do la russes Julija Lipnizkaja yAdelina Sotnikowa. 
Pra i juesc olimpics dl 2014 iela stata terza doAdelina Sotnikowa y Kim Yuna. 
Inò iela rueda terza pra i ca   pionac mondiei l fova la sesta bedaia di mondiei. Tl medemo an ala nscila for fat terza pra i campionac europeics, i juesc olimpics y i campionac mondiei.
### Zareda 2015
Ai 16 de jené dl 2015 ie la Kostner stata zareda per 16 mënsc dal tribunel anti-doping dl Comitato Olimpico Nazionale Italiano (CONI). Si fal fossa stata chël de vester ence ëila stata gauja y avëi sapù dl doping de si cumpani da ntlëuta Alex Schwarzer.

La prima garejeda do la zareda per l doping ie stata la „Medal Winners Open“ de jené dl 2016 a Osaka ulache la à fat l segondo post. 

## Carolina Kostner tl Calënder de Gherdëina
* Leo Senoner: *Carolina Kostner perla dl jadiné artistich.* Calënder de Gherdëina 2006, pl. 58.
* Luis Mahlknecht: *Carolina Kostner y Michela Ponza ai juesc Olimpics*. Calënder de Gherdëina  2007, pl. 74.
* Luis Mahlknecht: *Carolina Kostner y Lisa Demetz se fej unëur*. Calënder de Gherdëina 2008, pl. 101.
* Arnold Holzknecht: *Carolina Kostner*. Calënder de Gherdëina 2012, pl. 185.
* Alex Runggaldier: *La miëura sajon per Carolina Kostner* Calënder de Gherdëina 2013, pl. 198.
* Ulrike Kostner: *Arjënt mundiel per Carolina Kostner*. Calënder de Gherdëina 2014, pl. 190.
* Alex Runggaldier: *Carolina Kostner cin iedesc campiunëssa d’Europa*. Calënder de Gherdëina 2014, pl. 192.
* Alex Runggaldier: *La stëila de Carolina Kostner luna inant*. Calënder de Gherdëina 2019, pl. 210.
## Notes

## Weblinks
* 
* Carolina Kostner tla banca dac dla Skating Union (nglëisc)
* CAroline Kostner tla banca dac de Olympedia.org (nglëisc) 
* Plata web ufiziela